Drammen (tettsted)

Drammen tettsted er det største tettstedet i Buskerud. Tettstedet omfatter i dag fem kommuner og har vokst fram med Drammen og Lier kommune som tyngdepunkt, og strekker seg fra Asker kommune i øst til Øvre Eiker i vest og i sør en snipp inn i Holmestrand kommune. Tettstedet ligger i Buskerud fylke, men strekker seg i sør inn i Vestfold fylke og i øst inn i Akershus fylke. Dette er eneste tettsted i Norge som ligger i tre fylker. 

Tettstedet er Norges femte største og Østlandets nest største, og avstanden er kort til Oslo, landets største tettsted. I 2011 passerte folketallet i tettstedet Drammen 100 000. 

Tidligere selvstendige tettsteder innenfor Drammen tettsted er, foruten Drammen by, Mjøndalen, Hokksund, Lierbyen, Konnerud og Skoger.

Siste utvidelse er de tidligere tettstedene Lierbyen i Lier og Skoger som strekker seg inn i bygda Sande i Holmestrand kommune i Vestfold. Denne utvidelsen ble gjeldende fra 2014 og ga tettstedet Drammen en ekstra vekst på om lag 6000 personer.

Konnerud har vært eget tettsted, men er fra 2023 igjen en del av tettstedet Drammen.

Kommuner
miniatyr|387x387pk|Tettstedet Drammen (nr. 2003) i 2025.
Folketall for tettstedet Drammen per  
 totalt, hvorav
 fra Drammen kommune
 fra Lier
 fra Øvre Eiker
 fra Asker
 fra Holmestrand

Tettstedsbebyggelsen strekker seg hovedsakelig i en øst-vest-retning langs Drammenselva (se kartet til høyre). Dette har bl.a. medført at det er kun kommuner fra dette tettstedet, samt  Kongsberg som regnes som Buskerudbyen.
mini|387x387pk|Tettstedet Drammen 2022 - før Konnerud igjen ble en del av tettstedet Drammen. Legg merke til at tettstedet Oslo går inn i Lier kommune, og at tettstedet Drammen går inn i Asker kommune.

Nærliggende tettsteder
 Andre tettsteder i Drammen kommune 
 Nesbygda med  innbyggere
 Svelvik med  innbyggere
 Berger med  innbyggere per 

 Andre  nærliggende 
 Tettstedet Oslo ligger kun 6 km øst for tettstedet Drammens østligste punkt. Mellom disse tettstedene ligger tettstedet Røyken, men dette står ikke i fare for å bli slukt av tettstedet Drammen med det første.
 Tettstedet Tranby ligger i Lier kommune.
 Vestfossen i Øvre Eiker ligger sør for tettstedets vestligste punkt, men også dette på «trygg» avstand.

Lierbyen og Skoger ble regnet som egne tettsteder frem til 2014, men ble da «slukt» av Drammen, etter SSBs oppdaterte prosedyrer for avgrensing av tettsteder. Konnerud har , for en periode fra 2020 til 2022, vært utskilt som eget tettsted, men er nå igjen en del av tettstedet Drammen.

Se også
 Liste over Norges største tettsteder

Referanser

 Eksterne lenker 
 Kart fra SSB over Buskerud fylke

Kategori:Tettsteder i Buskerud
Kategori:Bosetninger i Drammen
Kategori:Bosetninger i Øvre Eiker
Kategori:Bosetninger i Lier
Kategori:Tettsteder i Akershus
Kategori:Bosetninger i Asker
Kategori:Tettsteder i Vestfold
Kategori:Bosetninger i Holmestrand